**לשמוח לבד או ביחד?**

**השמחה במגילת אסתר ובמצוות פורים**

**גיליון למורה**

לפי החלטת סמינר המנהלים והמורים, דף לימוד זה עוסק בשמחה: השמחה ובמגילה ובחג הפורים. המשך יחידת הלימוד תעסוק בשתית היין בפורים. כל אחת מהיחידות עומדת בפני עצמה, לכן הבאנו אותם בשני קבצים נפרדים.

היחידה פונה לכיתות ו-ז.

בדפי הלימוד תמצאו הצעה ללימוד ממוקד, ובצידה הצעות להרחבה והעשרה. הבחירה נתונה כמובן לשיקול דעתה של המורה על פי אופי הכיתה וגיל התלמידים.

בקובץ זה תמצאו:

|  |  |  |  |
| --- | --- | --- | --- |
| מהלך השיעור | פתיח | פתיח - סרטונים על שמחה | עמ' 2 |
| לימוד | השמחה | עמ' 2 |
| אסיף | דיון מרכז ומשימה ליישום הלימוד | עמ' 3 |
| תוספות והרחבות |  | 1. השמחה
2. סיפור חסידי
3. רקע למורה על המקורות שבדף הלימוד
 | עמ' 4 |

**מהלך השיעור**

**פתיח: שמחה מהי?**

לפניכם מספר הצעות כיצד לפתוח את הנושא. הפתיח נועד לעורר בתלמיד את המימד הקומוניקטיבי של מצב רוח הטוב על מנת להגיע בסוף השיעור למימד הקהילתי של השמחה ביהדות.

**שלב א: צפיה בסרטון**

* **ניצחון צרפת בגביע עולם בכדורגל 1998:** המונים יצאו לרחובות סביב ה-Champs Elysees. הם הרגישו צורך לחגוג ביחד, להיות ביחד בשמחה הזו. הניצחון היה לאומי לכן גם השמחה בעקבותיו הינה לאומית.

<http://fresques.ina.fr/jalons/fiche-media/InaEdu01144/fete-sur-les-champs-elysees-apres-la-victoire-de-la-france-en-coupe-du-monde-de-football.html>

* **שמחה בפריז עם סיום המלחמה:** הרגשות של העם הצרפתי בעת השחרור של 1945 הן רגשות של הקלה אחרי הסערה, של נשימה לרווחה אחרי הכיבוש הנאצי.

.<http://www.ina.fr/playlist-audio-video/299936>[l](http://www.wat.tv/video/fetes-victoire-mai-1945-2ostn_2eyrb_.html)

דיון קצר: איך חגגו אנשים את הניצחון הזה? למה הם לא נשארו בבית? מה הופך את הרגע הזה למיוחד כל כך (מעבר לניצחונות עצמם)?

* + **התינוקת הצוחקת**: הצחוק של התינוקת הוא מדבק. אי אפשר להימנע מלצחוק איתה או לפחות לחייך. טבעו של האדם לשתף את השמחה, בין שהוא מרגיש את שמחת האחר בלבו  ובין שהוא משתף באופן מודע או לא מודע את האחרים בשמחתו.

<http://www.youtube.com/watch?v=RP4abiHdQpc>

דיון קצר: [איך הרגשתם כשראיתם את התינוקת](http://www.ina.fr/playlist-audio-video/299936) צוחקת? מה גרם לכם להרגיש כך? איך אתם מבינים את התגובה שלכם?

**שלב ב: משימה אישית**

כל תלמיד ירשום על פתק תיאור קצר של רגע שבו חש שמחה גדולה. את הפתקים נאסוף לשקית אחת. **באמצעות זיכרון זה נוכל להתעמק בחוויית שמחה.**

בהמשך השיעור, תחלקו לכל תלמיד פתק אחד של תלמיד אחר, לשם ניתוח חוויית השמחה.

**הערה: חשוב שהתלמידים ידעו מראש שהפתקים יקראו אחר כך ע"י חבריהם ויבחרו בהתאם מה הם כותבים.**

**שלב ג: למעוניינים**

ניתן להרחיב כאן על מרכזיותה של השמחה במקורות שלנו. משימות להרחבה זו ראו בנספח.

**לימוד בית מדרש: שמחת פורים**

לתלמידים יחולק דף לימוד עם 3 מקורות. בנוסף, ראוי שכל המגילה תהיה מונחת לפניהם אם ברצונם לעיין בה.

מקור ראשון: תאור של השמחה בזמן התרחשות האירועים במגילה.

מקור שני: תאור של מצוות הפורים לדורות אשר ממשיכות את השמחה מדור לדור

מקור שלישי: על משמעות השמחה בכלל חגי ישראל.

**אסיף – דיון**

באסיף אנו מעוניינים להתקדם עם התלמידים מעבר לדיון שערכו עם חבריהם, ובדרך זאת לחזור **מעט** על המקורות שנלמדו.

כדאי להדגיש לתלמידים את ההבחנה בין שמחה פרטית לבין שמחת הכלל. שמחת פורים הינה שמחה לאומית, קהילתית ורואים דרך מצוות פורים שהיה חשוב למרדכי ואסתר לשחזר את האחדות שבשמחה הזו. לכן הם התקינו מצוות שמטרתן היא לא רק לשמוח אלא גם לשמח. הרמב"ם לוקח את הרעיון הזה עוד יותר רחוק כשהוא קובע ששמחה יהודית אמיתית מתקיימת רק כאשר גורמים שמחה לאדם אחר.

ניתן לדון בשאלות:

* האם אנחנו שמחים באמת כשלא ניתן לחלוק את השמחה עם מישהו אחר?
* כיצד ראוי לשמוח?
* מה נוכל לעשות כדי להגדיל את שמחתנו בפורים השנה?

**יישום**

אנו מציעים ליישם את העקרונות שלמדנו בשיעור לגבי שמחה במעשה במציאות.

הנה דוגמא:

אתם עסוקים בלארגן את מסיבת הבר/ בת מצווה שלכם. אתם מאד מתרגשים מהמסיבה שתהפוך אותכם למלך/מלכה ליום אחד, מהמתנות שתקבלו, מכל האורחים שיגיעו במיוחד בשבילכם וכו'. והנה בא הרמב"ם שאומר לכם שאתם חייבים לחלוק את השמחה שלכם עם האומללים מהקהילה, אחרת השמחה תהייה "שמחת כרסו" ולא שמחת מצווה. מה אפשר לעשות? האם קל לכם לוותר על חלק מהשמחה או מהמתנות? איך אתם מרגישים עם זה? איך אפשר לפתור את הדילמה הזאת ולהתקרב לשמחת מצווה שהרמב"ם מתאר? הכינו רשימת רעיונות.

נביא פה כמה אפשרויות שניתן להציע לתלמידים:

* להקדיש חלק מהמתנות לצדקה.
* לוותר על מרכיב של המסיבה (שאינו מפחית מהשמחה) כדי להקדיש את הסכום לצדקה. דוגמה: לוותר על הפרחים שעל השולחנות או על הזמנה מודפסת ולהשתמש בהזמנה באי מייל וכו'.
* לנצל את השמחה כדי לעשות מעשה מיוחד של נתינה. לדוגמה: אם יש טיול בר מצווה לארץ, אפשר לנצל אותו כדי להקדיש יום עבודה עם ארגון לקט (http://www.leket.org.il/)

**הרחבות ותוספות**

**1. משימות העוסקות בשמחה ביהדות**

א. **חפשו פסוקים או הקשרים בהם מופיעה המילה שמחה**

תנו רמזים לתלמידים והגיעו לפחות לשלשה הקשרים (ניתן לרמוז לתלמידים דרך המנגינות שבהן נוהגים לשיר את הפסוקים):

1. קיום המצוות באופן כללי מתוך רגש של שמחה: "עבדו את ה' בשמחה" (תהילים ק,2), "מצווה גדולה להיות בשמחה תמיד" (רבי נחמן מברסלב)

2. שמחת החג: "ושמחת בחגך והיית אך שמח" (דברים טז, 14)

3. שמחה פרטית: "קול ששון וקול שמחה" (שבע ברכות נישואין)

**ב. שמחה ושבת: איזו מילה מופיעה יותר בתנ"ך?**

94 פעמים בתנ"ך מופיעה המילה שמחה. 95 פעמים המילה שבת (במשמעות של היום השביעי). ברור לכולם שהמושג של שבת הינו מרכזי. מההשוואה המספרית הזאת, ניתן להסיק שהשמחה תופסת מקום נכבד מאד בתנ"ך.

**ג. האם אתם מכירים מילים נוספות המבטאות שמחה בעברית?**

העברית עשירה למדיי באוצר מילותיה בתחום השמחה. עושר זה בא לידי ביטוי באבות דרבי נתן:

"עשרה שמות נקראת שמחה, אלו הן: **ששון**, **שמחה**, **גילה**, **רינה**, **דיצה**, **צהלה**, **עליזה**, **חדוה**, **תפארת**, **עליצה**" (פרק לד).

שש מן המילים האלה באות גם בברכה השביעית בשבע ברכות הנישואין:

"...אשר ברא **ששון ושמחה**, חתן וכלה, **גילה**, **רינה**, **דיצה** **וחדוה**, אהבה ואחוָה ושלום ורעות"**.**

**2. סיפור חסידי: העשיר והמראה**

בעברית:<http://www.he.chabad.org/library/article_cdo/aid/620386>

בצרפתית:<http://m.fr.chabad.org/library/article_cdo/aid/1218122/jewish/Le-miroir.htm>

בסיפור זה, הכסף הוא זה שמונע מהעשיר לראות את האחר. ניתן להשוות בין העשיר שמתקשה לראות את העני לבין האדם שמח שעלול גם להתקשות לראות את האחר ולשתף אותו בשמחתו. גם העושר וגם השמחה יכולות להביא אותנו למצב של עיוורון. הקמצן הוא כמו מי שמעדיף את "שמחת כרסו" על פני "שמחת מצווה".

**2. רקע למורה על המקורות שבדף הלימוד**

למקורות מס' 1 ו-2:  בדור של אסתר ומרדכי, היהודים שמחו מכיוון שהם ניצלו מסכנה גדולה. המילים המבטאים את הרגשות שלהם הינם רבים: **צהלה ושמחה, שמחה אורה וששון ויקר, שמחה וששון**. הם חוגגים במשתה ויום טוב. כשם שהיהודים היו מלוכדים מול הסכנה, הם עדיין מלוכדים בהתרגשות העצומה של ההצלה.

בפורים לדורות שוב אנו מוצאים משתה ושמחה, אבל גם משלוח מנות איש לרעהו ומתנות לאביונים. למה הבדל זה? בפורים לדורות, אנחנו זוכרים את השמחה שהיתה. זה נעשה על ידי המשתה. אבל חייבים גם לשחזר את המימד המאחד והקהילתי של השמחה. יכול להיות שהאחדות  והערבות שהיו בזמן ההתרחשות של האירוע  נעלמו. ניתן לשער שבפורים השני (ואדרבה בימינו) כולם כבר חזרו לשגרה שלהם, כל אחד עסוק עם החיים שלו ולכן חייבים ליצור שוב את השמחה המשתפת הזאת על ידי מצוות כמו משלוח מנות ומתנות לאביונים.

למקור מס' 3: הבאנו כאן את דברי הרמב"ם מהלכות שמחת יום טוב. לא מדובר פה בפורים אלא בשאלה איך משמחים את המשפחה בחג. ביום טוב, אין מצוות ספציפיות לשמח את האחר כמו שיש בפורים. לכן הרמב"ם מתאר איך נראת שמחת מצווה: שמחה שיש בה מימד רוחני ולכן יש בה כוונה וחשיבה. החשיבה הזאת מכוונת לאדם אחר. לפי ההלכה, אני לא יכול ליהנות כשלידי אנשים סובלים (גר, יתום, אלמנה, עניים). אני אוכל ליהנות מדברים גשמיים כמו אוכל עשיר רק בתנאי שבהזדמנות זו של שמחתי עזרתי לאחר הסובל ודאגתי שגם הוא ישמח. 'שמחת כרסו' היא שמחה של הגוף נטו: הכרס, כלומר הבטן, הגוף נהנה. אין חשיבה מאחורי העונג הגשמי, אין רגישות לאחר.